รีวิวร้าน Rico เอาใจหลายๆคนที่อยู่หมู่บ้านสัมมากรค่ะ ฮ่าๆ

ร้านนี้เป็นร้านเล็กๆ ดูเหมือนว่าจะเป็นกิจการในครอบครัวค่ะ ร้านจะอยู่ในตัวหมู่บ้านเลย อยู่ไปทางซอย A9-A10 อยู่ด้านหน้าซอยเลยค่ะ ไม่ต้องเลี้ยวเข้าไปหา (มาแทนร้านอรุณสวัสดิ์)

ร้านขนาดเล็ก ไม่ได้แต่งร้านสวยหรูนักแต่บรรยากาศก็น่านั่งใช้ได้ค่ะ มีแอร์ด้านใน

จุดเด่นของร้านนี้คือ เขามีขนาด size ของจานให้เลือกได้ค่ะ ว่าเราจะทานพออิ่ม อิ่มมาก หรืออิ่มสุดๆ (อันนี้จำคำที่เขาใช้จริงๆไม่ได้นะคะ มั่วๆไป)

ส่วนเมนูที่แนะนำให้ไปลองทานกันก็จะเป็นพวกอาหารฝรั่งค่ะ เขาทำได้อร่อยทีเดียว แต่ที่ประทับใจเองคือ ผักโขมอบชีสค่ะ ไปกี่ครั้งก็ต้องสั่ง อร่อยจริง! 
เมนูที่ถูกใจอีกอย่างคือราดหน้าหมูเส้นใหญ่ค่ะ โดยส่วนของเส้นเขาจะนำไปทอดก่อน แต่ไม่ถึงกับมากมายจนเส้นแข็งนะคะ เส้นก็จะกรอบตรงผิวนอกและนุ่มในค่ะ ราดหน้าร้านนี้ไม่ใช่อารมณ์แบบ original หอมกลิ่นกระทะผัดอะไรอย่างนั้นนะคะ ถ้าจะให้เรียกน่าจะเป็นราดหน้าแฟนซีมากกว่าค่ะ มีใส่แครอท ผักคะน้า เสิร์ฟมาในถ้วยใหญ่ๆ ที่น่าเสียดายคือ น้ำเยอะไปหน่อย เหมือนทานก๋วยเตี๋ยว เวลาสั่งส่วนตัวต้องบอกว่า ขอน้ำน้อยหน่อย จะ perfect เลยค่ะ

สรุปแล้ว รสชาติโอเค-ดีค่ะ เลยให้ไป 3 ดาว บริการอาจจะช้าหน่อยเพราะมีคุณแม่เป็นแม่ครัวนั่งผัดอยู่คนเดียว แต่โดยรวมก็โอเคเลยค่ะ ส่วนราคาก็ แพงอยู่นะคะ ถ้าดูจากลักษณะร้าน จานละ 70-100up

ป.ล. มีบริการส่งอาหาร ระหว่าง 11:00-21:30 ค่ะ สั่งอาหาร เกิน 300บาท จะบริการส่ง ฟรี ในสัมมากร โทร 02-729-4195